Sonic 3D: Flickies’ Island

Sonic 3D: Flickies’ Island, Sonic 3D Blast USA:ssa ja SEGA Saturnilla, on Sega Mega Drivelle ilmestynyt peli, joka on kuvattu isometrisestä kuvakulmasta. Peli löytyy myös Sonic Mega Collection-pelistä (myös Mega Collection +).
Sonic Archie-sarjakuvassa julkaistiin peliä varten 48-sivun mittainen erikoisjulkaisu tammikuussa 1997. Toinen adaptio peliin liittyen on englantilaisen Sonic the Comic-sarjakuvan #104-#106-numeroissa. Pelin Mega Drive- versio on viimeinen Sonic-peli kyseiselle laitteelle.

Tarina
Sonic ja hänen ystävänsä ovat matkalla kaukaiselle Flickyjen ("kultatikat" suomenkielisessä ohjeessa) saarelle. Tarun mukaan saarella on kallisarvoisia jalokiviä - mm. Kaaossmaragdeja. Sonicin on löydettävät flickyt, joilla on avain näiden jalokivien löytämiseen. Flickyjä näkyy ani harvoin, ja sanotaan, että ne näyttäytyvät Kaaossmaragdien sijaintipaikkojen lähellä.
Tällä välin tohtori Robotnik on hautonut uuden toimintasuunnitelman. Tällä kertaa hänen tähtäimessään on flickyjen saari. Tohtori on saanut selville Kaaossmaragdien läsnäolon saarella, ja saavuttuaan saarelle hän pystyttää sinne puolustusmekanismeja ja rakentaa rakastamiaan robotteja. Mutta Robotnikin on löydettävä robottien sisään asetettavat flickyt. Yhtäkkiä hän näkee kaukana kirkkaan ja kiiltävän jättimäisen sormuksen ilmestyvän näkyviin. Sormuksesta pyrähtää esiin parvi flickyjä, ne laskeutuvat puun oksalle, nokkivat ruokaa ja katoavat takaisin suureen sormukseen. "Ne siis elävät toisessa ulottuvuudessa? Haa! Olen saanut selville flickyjen salaisuuden!"
Flickyt siirtyvät vapaasti ulottuvuudesta toiseen suurten sormusten avulla! Aikaa sen enempää tuhlaamatta tohtori Robotnik rakentaa uuden laitteen: suuria sormuksia luovan generaattorin. Hän ottaa flickyja kiinni flickyjen ulottuvuudesta tämän uuden laitteen avulla ja alkaa muuttaa niitä roboteiksi. Myöhemmin Sonic ja hänen ystävänsä saapuvat saarelle, joka on täydellisen sekasorron vallassa.
Sonic huomaa vimmoissaan olevat tohtori Robotnikin, joka ahtaa flickyja robotin sisään.
"Robotnik!"
"Sonic? Joko taas? No eipä hätää. Olen tehnyt flickyistä robotteja, joten et enää pysty millään estämään minua! Voin vihdoin löytää kaikki Kaaossmaragdit ja saan hallintaani koko Maailman!" Sonic tajuaa, että hänen on pelastettava flickyt vapauttamalla ne robottivankiloista ja päästämällä ne takaisin flickyjen ulottuvuuteen. Ja mikä vielä tärkeämpää, Robotnik ei saa missään tapauksessa löytää Kaaossmaragdeja ensimmäisenä. Sonicin on aika toimia!

Pelaaminen
Pelaaja voi ohjata Sonicia 8 eri suuntaan. A- ja C-näppäimistä Sonic hyppää ja B-näppäin saa hänen kiertymään palloksi juoksusta suorittaakseen Spin Attackin ja paikalla ollessaan B-näppäintä painamalla Sonic lataa Spin Dash-syöksyn, josta Sonic syöksyy liikkeelle pallona, kun B-näppäin vapautetaan. Vihollisia tuhotakseen Sonicin tulee joko hypätä robottien päälle tai syöksyä niitä päin Spin Dashia ja Spin Attackia käyttäen. Pelissä edetäkseen pelaajan tulee vapauttaa 5 flickya robottien sisältä ja viedä ne suurelle sormukselle, jotta flickyt pääsevät palaamaan kotiulottuvuuteensa. Samalla pelaaja pääsee seuraavalle alueelle kyseistä kenttää.

Pelin tasot

Tasot
Pelissä on 7 varsinaista tasoa, 8 taso on pelin viimeinen pomotaistelu, jonne päästäkseen täytyy kerätä kaikki kaaossmaragdit. Kaikissa tasoissa on 3 näytöstä (Act), joista 1. ja 2. näytöksessä pelastetaan flickyja 3. näytöksen ollessa pomotaistelu tri. Robotnikia vastaan.

1. GREEN GROVE ZONE. Vihreä metsikköalue täynnä ansoja ja robotteja.  Ohjaa Sonic läpi vihreän metsikön ja vapauta flickyt!

2. RUSTY RUIN ZONE. Tarunhohtoisen Atlantiksen jäännökset syvyyksistä kun Flickyjen saari luotiin. Robotnik on täyttänyt vanhat ansakuopat omilla koneillaan ja tehnyt niistä entistä vaarallisempia!

3. SPRING STADIUM ZONE. Tämä alue on hullu huvipuisto täynnä valleja ja puskureita, jousia ja inhottavia piikkiansoja. Hio hyppy- ja pomppimistaitoasi täällä.

4. DIAMOND DUST ZONE. Onko Sonicin lumilauta lähellä? Flickyjen saaren lumiset vuoret ovat täynnä jäisiä lumipuhaltimia, jäätyneitä polkuja ja sohjoisia jokia. Varo lunta sylkeviä lumiukkoja ja paljasta lumenpeittämät trampoliinit, jotta pääset tältä alueelta.

5. VOLCANO VALLEY ZONE. Tulivuorilaaksoalue. Melkoinen muutos "timanttipölyisiltä" viileiltä rinteiltä! Loikkaa laavavirtojen yli ja mene kivilauttojen mukana! Käynnistä hissit Spin Dash-liikkeellä ja etsi tulisuojia, jotta sinun ei tarvitsisi kärsiä kuumista jaloista.

6. GENE GADGET ZONE. Geenilaite-alue, tämä sotkuinen konealue on täynnä putkia, kanavia ja johtoja. Ei tarvitse edes mainita sähköistettyjä lattioita, pelottavia sädeaseita tai isoja puhaltimia, jotka lennättävät Sonicin pois.

7. PANIC PUPPET ZONE. Näyttää siltä, että Robotnikilla ei ole ollut aikaa asettaa flickyja täällä olevien robottien sisään. Sonic on pääsemässä tasoihin tuon ilkeän neron kanssa. Vapauta flickyt törmäämällä säiliöihin, joiden sisään ne ovat vangitut ja muista varoa kuplatykkejä, joita paikka on pullollaan.

8. THE FINAL FIGHT
Täällä kohtaat tri. Robotnikin salaisen aseen, mutta vain jos olet kerännyt kaikki kaaossmaragdit.

Erikoistasot
Erikoistasoille (Special Staget) joilla kaaossmaragdit sijaitsevat, pääsee kun pelaaja kerää yhteensä vähintään 50 sormusta kerralla ja menemällä Tailsin tai Knucklesin luo. Mikäli sormuksia ei ole tarpeeksi, erikoistasolle ei pääse, ennen kuin on kerännyt tarpeeksi sormuksia tämän 50 määrän täyttämiseksi.

Katso myös
Sonic Mega Collection

Lisätietoja
Sonic Adventure-peliin on remixattu Sonic 3D:n musiikkia: Green Groove Act 1. Windy Valleyyn (The Air...for Windy Valley), Act 2. Emerald Coastiin (Windy and Ripply...for Emarald Coast) sekä Panic Puppetin Act 1. Twinkle Park-tasolle (Twinkle Cart...for Twinkle Park).
Pelillä oli tarkoitus haastaa Nintendon uusi Super Mario 64-peli.

Lähteet

Sonic the Hedgehog -pelit
Sega Mega Drive -pelit
Sega Saturn -pelit
Tasohyppelyt
Vuoden 1996 videopelit